איציק דדיה

יִצְחָק (אִיצִיק) דַדְיָה (נולד ב-ד' בטבת ה'תשנ"ד, 18 בדצמבר 1993) הוא זמר-יוצר ומפיק מוזיקלי חרדי.

ביוגרפיה
דדיה נולד וגדל בעיר נתיבות בשם איציק דדון, למשפחה ממוצא מרוקאי. למד בישיבה הקטנה "נחלת אפרים" בדימונה, ובישיבת נחלת שלמה בבני ברק. שירת בצה"ל במקהלת הרבנות הצבאית.

דרכו המוזיקלית החלה כאשר הופיע בגיל 9, ובגיל 13 הופיע בלהקת ה"קינדרלעך" לתקופה של חצי שנה. בגיל 16 החל בקריירה עצמאית.

בשנת 2010 הוציא אלבום בכורה בהפקת FDD פרודקשיין של דוד פדידה, בשם "עם ישראל חי", שזכה להצלחה רבה.

ב-2011 הוציא את אלבומו השני - "לשיר מהנשמה". ומאז הוציא שני אלבומים נוספים. זכה בתואר תגלית השנה של רדיו קול ברמה ורדיו קול חי בשנת 2011. וכן שיחק בתפקידים ראשיים במחזות זמר בבימוי ישי לפידות ודוד פדידה ובהפקתו של פדידה: "שירים ונפלאות בבית הכנסת" (2012), וב"שירים ונפלאות בבית הספר" (2013) גילם את ששי (ששון) אלישע.

ב-2015 יצר עם הזמר עוזיה צדוק את אלבום הבכורה של צדוק - "שומר ישראל". כעבור שנתיים הקליט הזמר  שיר שהתבסס על השיר תודה מאותו אלבום.

דדיה שימש כשופט בעונה השנייה של תוכנית הריאליטי "הקול הבא", וכן כשופט אורח בעונה הראשונה, המשודרת ברדיו קול חי.

בקיץ 2019 נפרדו דדיה ומפיקו דוד פדידה. לאחר מכן נמחק כל התוכן מערוץ היוטיוב הרשמי של דדיה, ואיתו כל הסרטונים עם עשרות מיליוני צפיות שהפכו לפרטיים. טרם פורסמה תגובה רשמית בעקבות המקרה, ובעקבות כך פתח דדיה ערוץ חדש.

ב-2020 הגיש תוכנית נוער בערוץ הידברות בשם "דדיה בשלוש".

החל מ-2021 דדיה מיוצג ב"כספית - ייצוג אמנים".

בינואר 2023 הופיע בקונצרט האסק, הנחשב להופעה היוקרתית ביותר של המוזיקה החסידית בעולם.

ביוני 2023 הוציא דואט עם הזמר אבי אילסון לשיר "שבילים" שכתב והלחין אלחנן אלחדד. בספטמבר של אותה שנה, בטור לסיכום שנת תשפ"ג במוזיקה החרדית, שיבח מבקר המוזיקה נתנאל לייפר את הדואט וכתב 

באוקטובר 2024 הוציא גרסת קאבר ללהיט "תמיד אוהב אותי", שבוצע לראשונה על ידי הזמר יאיר אלייצור. בקליפ נראה דדיה רוקד עם חסידי חב"ד, בחלקים ממנו הוא אף נראה בקרבת בניין מרכז חב"ד העולמי-770.

בשלהי דצמבר 2024 שחרר את הסינגל "רוקד לי".

במרץ 2025 הוציא יחד עם הדי ג'יי הבינלאומי מאט דאב את השיר "ה' מלך" בלחנו ובעיבודו של דאב.

ביוני 2025 הוציא אלבום חתונה EP בשם "FOREVER VOL 1" הכולל בתוכו ארבעה שירים, כאשר השיר "בית של שלום" מאלבום זה משוחרר ליוטיוב.

 חיים אישיים 
דדיה נישא לאסתר בספטמבר 2023. הם הורים לבן ומתגוררים בארצות הברית.

דיסקוגרפיה
אלבומי אולפן
עם ישראל חי – 2010.
לשיר מהנשמה – 2011.
מכון אל האור – 2014.

סינגלים
רבי נחמן – 2012
 השבעתי – 2012
 אם אשכחך ירושלים – 2012
 שוויון בנטל – 2013
 אם אשכחך ירושלים (א-קפלה) – 2013
 תן חיוך - 2014
 מלחמות – 2016
 בדרך לאומן – 2016
 ציירתי שמש – 2017
 אבינו – 2017
 הכל טוב – 2018
 אגו – 2018
 אלוקי נשמה (עם יניב בן משיח) – 2018
 מקודשת – 2019
 האמונה בוערת – 2019
 נכספתי – 2020
 אנא - 2020
 כוכבים - 2020
 תחזיק חזק יהודי (עם תורה בוקס) - 2020
 כיסא המלך - 2021
 אבא איתי (קאבר) - 2021
 מי יודע - 2021
 רק אמונתי - 2021
 סופות - 2022
 רוקד לי - 2024

דואטים
 שבילים עם אבי אילסון - יצא ביוני 2023.

קאברים (גרסות כיסוי)
 נושא תפילה (קאבר) - 2020
 תמיד אוהב אותי (קאבר) - יצא אוקטובר 2024.

קישורים חיצוניים



 שירה כהן, איציק דדיה: "אין מה לעשות, משהו מהילדות והנעורים מתפספס", הידברות
 אחדXאחד: הזמיר איציק דדיה שולף, שלאגר. נט
 נדב גלעד-גדליה, ריאיון עם איציק דדיה – כוכב חרדי בן 20, באתר כיפה




הערות שוליים

קטגוריה:אמני FDD
קטגוריה:בני ברק: מוזיקאים
קטגוריה:בני ברק: אישים
קטגוריה:בוגרי ישיבות
קטגוריה:בוגרי ישיבות בארץ ישראל
קטגוריה:זמרים השרים בעברית
קטגוריה:זמרים חסידיים ישראלים
קטגוריה:חברי מקהלת הרבנות הצבאית
קטגוריה:נתיבות: אישים
קטגוריה:נתיבות: מוזיקאים
קטגוריה:זמרים חסידיים
קטגוריה:שופטי הקול הבא
קטגוריה:מהגרים מישראל לארצות הברית
קטגוריה:ישראלים שנולדו ב-1993